બનાવ અંગે જાણવા મળ્યાનુસાર સવારે 10 વાગ્યાની આસપાસ બેન્કમાંથી ધૂમાડો નિકળવા લાગ્યો હતો, જેની જાણ આસપાસના વેપારીઓને થતાં તેઓ બેન્કમાં દોડી ગયા હતા અને આગ ઓલવવાનો પ્રયાસ કર્યો હતો, પરંતુ આગ નહીં ઓલવાતા તેમણે ફાયર બ્રિગેડને જાણ કરી હતી. જોકે ફાયર બ્રિગેડના જવાનો પહોંચે તે પૂર્વે જ બેન્કનો સરસામાન બળીને ખાખ થઇ ગયો હતો. ઘટનાની જાણ થયા બાદ આવેલી ફાયર બ્રિગેડની ટૂકડીએ આગ પર પાણીનો મારો ચલાવી આગ પર કાબૂ મેળવ્યો હતો. આગ લાગવાના બનાવના કારણે માર્ગમાં ટ્રાફિક જામ થઇ ગયો હતો. આ અંગેની તસવીરો નીચે સ્લાઇડરમાં આપવામાં આવી છે. (તસવીરો સૌજન્યઃ જયેશ ચૌહાણ)